2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2020.gada 9.jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"**

Izdoti saskaņā ar [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3. panta](https://likumi.lv/ta/id/52951-epidemiologiskas-drosibas-likums#p3) otro daļu, [14.](https://likumi.lv/ta/id/52951-epidemiologiskas-drosibas-likums#p14) panta pirmās daļas 5. punktu, [19.](https://likumi.lv/ta/id/52951-epidemiologiskas-drosibas-likums#p19) panta pirmo un 2.1 daļu, [19.1 pantu](https://likumi.lv/ta/id/52951-epidemiologiskas-drosibas-likums#p19.1), [30. panta](https://likumi.lv/ta/id/52951-epidemiologiskas-drosibas-likums#p30) trešo daļu, [31. panta](https://likumi.lv/ta/id/52951-epidemiologiskas-drosibas-likums#p31) piekto daļu, [39. panta](https://likumi.lv/ta/id/52951-epidemiologiskas-drosibas-likums#p39) pirmo un otro daļu, [Covid-19 infekcijas izplatības pārvaldības likuma](https://likumi.lv/ta/id/315278-covid-19-infekcijas-izplatibas-parvaldibas-likums) [4. panta](https://likumi.lv/ta/id/315278-covid-19-infekcijas-izplatibas-parvaldibas-likums#p4) 1., 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18. un 21. punktu, [6.1 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.1) otro daļu, [6.3 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.3) otro daļu, [6.4 panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.4) otro daļu, [6.7panta](https://likumi.lv/ta/id/315278-covid-19-infekcijas-izplatibas-parvaldibas-likums#p6.7) pirmo, otro un trešo daļu un [10.4panta](https://likumi.lv/ta/id/315278-covid-19-infekcijas-izplatibas-parvaldibas-likums#p10.4) trešo daļu un [Farmācijas likuma](https://likumi.lv/ta/id/43127-farmacijas-likums) [5.](https://likumi.lv/ta/id/43127-farmacijas-likums#p5) panta 3. un 12. punktu

Izdarīt Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2020, 110B.1., 123A., 131A., 134B., 145A., 156A., 170A., 172A., 174A., 179A., 184A., 189A., 189B., 192A., 193A., 196A., 198A., 203A., 206A., 208A., 213A., 223A., 233A., 237A., 246. nr.; 2021, 2B., 4B., 9A., 14A., 22A., 25A., 29A., 35A., 38C., 40A., 46., 49A., 50A., 50C., 54A., 60 A., 64B., 71A., 76A., 82A., 83A., 84B., 85A., 92B., 95A., 102C., 104A., 112A., 114A. nr.) šādus grozījumus:

1. Papildināt 2.1. punktu aiz vārda "skaistumkopšanas" ar vārdiem "un labsajūtas".

2. Izteikt 14.2 punktu jaunā redakcijā:

"14.2 Aizliegts sniegt klātienē saimnieciskos pakalpojumus, kas saistīti ar izklaidi (tai skaitā naktsklubos, diskotēkās, akvaparkos (iekštelpās), slidotavās, spēļu zālēs, bērnu viesību organizēšanas vietās, izklaides un atrakciju centos, batutu parkos, bērnu rotaļu istabās, bērnu pieskatīšanas istabās (arī tirdzniecības centros))."

3. Aizstāt 14.3 punktā vārdus "Friziera, manikīra, pedikīra un podologa" ar vārdiem " Skaistumkopšanas un labsajūtas".

4. Izteikt II2. nodaļu šādā redakcijā:

"**II2. Prasības skaistumkopšanas un labsajūtas pakalpojumu sniedzējiem**

24.21 Skaistumkopšanas un labsajūtas pakalpojumi tiek sniegti atbilstoši šo noteikumu 38.34 punktā minētajām prasībām, ja tiek nodrošinātas šo noteikumu 38.34 1., 38.34 2., 38.34 3., 38.34 4. un 38.34 10. apakšpunktā minētās prasības, vai atbilstoši šo noteikumu 38.28 punkta minētajām prasībām.

24.22 Skaistumkopšanas un labsajūtas pakalpojuma sniegšanas vietai tiek noteiktas sekojošas prasības attiecībā uz pakalpojuma sniegšanai noteikto platību:

24.22 1. ja telpa ir mazāka par 25 m2no pakalpojumusniegšanai paredzētās platības, telpā var atrasties viens pakalpojuma saņēmējs un viens pakalpojuma sniedzējs.

24.22 2. ja telpas platība ir lielāka par 25 m2 no pakalpojumusniegšanai paredzētās platības, telpā var būt vairākas darba vietas, starp kurām nodrošināta vismaz piecu metru distance, vai atsevišķi nodalītas darba iekštelpas ar konstruktīvi nodalītām sienām no visām pusēm un pārsegumu vai jumtu norobežotā ēkas daļā, kurai ir atsevišķas durvis izejai uz citu telpu vai āru un atsevišķa ventilācija.

24.22 3. publisko pirts un saunas pakalpojumu sniegšanas vietā, kā arī baseinos ar rekreācijas zonu, vienai personai tiek nodrošināti ne mazāk kā 15 m2 no publiski pieejamo telpu platības.

24.23 Skaistumkopšanas un labsajūtas pakalpojuma sniedzējs:

24.231. par savu darbību paziņo Veselības inspekcijai saskaņā ar Ministru kabineta noteikto kārtību, kādā skaistumkopšanas un labsajūtas pakalpojumu sniedzēji paziņo par saimnieciskās darbības uzsākšanu;

24.23 2. atsākot vai uzsākot sniegt skaistumkopšanas un labsajūtas pakalpojumu, aizpilda skaistumkopšanas un labsajūtas pakalpojumu sniedzēja paškontroles lapu un pēc pieprasījuma uzrāda to uzraudzības un kontroles iestādei;

24.23 3. norīko par epidemioloģisko prasību ievērošanu atbildīgo personu un labi redzamā vietā izvieto minētās personas kontaktinformāciju. Atbildīgā persona atrodas pakalpojuma sniegšanas vietā tā darbības laikā un pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu;

24.23 4. nodrošina, ka sniedzot manikīra, pedikīra vai podologa pakalpojumus, darba vieta ir aprīkota ar stabilu aizsargbarjeru starp pakalpojuma sniedzēju un pakalpojuma saņēmēju. Aizsargbarjera ir vismaz vienu metru augsta un astoņdesmit centimetru plata;

24.23 5. pakalpojumu sniegšanu organizē tā, lai pakalpojuma saņēmēji pie viena meistara savstarpēji nesatiktos un starplaiks starp pakalpojumu sniegšanu būtu vismaz 15 minūtes;

24.236. ja telpā nav atsevišķi nodalītas darba vietas un pakalpojumus sniedz vairāki meistari, pakalpojumu sniegšanu organizē, ievērojot plūsmu principu. Netiek pieņemti nākamās plūsmas pakalpojuma saņēmēji, kamēr pēc iepriekšējās plūsmas nav veikta telpu vēdināšana un darba vietu uzkopšana un apstrāde;

24.237. papildus šo noteikumu 8.3. apakšpunktā minētajām prasībām fiksē pakalpojuma uzsākšanas un pabeigšanas laiku, kā arī, ja meistari ir vairāki, tā meistara kontaktinformāciju, kas sniedz pakalpojumu (vārds un tālruņa numurs);

24.238. nodrošina, ka pakalpojums tiek sniegts, izmantojot vienreiz lietojamos cimdus, kur nepieciešams, un FFP-2 vai FFP-3 respiratoru bez vārsta, ja tiek sniegts personām, kuras neatbilst šo noteikumu 38.34 punktā minētajām prasībām;

24.239. nodrošina, ka pakalpojuma saņēmējs skaistumkopšanas un labsajūtas pakalpojuma sniegšanas vietā atrodas tikai pakalpojuma saņemšanas laikā;

24.2310. pakalpojuma saņēmējam nepiedāvā dzērienus, uzkodas un lasāmvielu;

24.2311. pirms pirts un saunas procedūras izkurina telpu līdz +100 C grādiem, bet procedūras laikā nodrošina pastiprinātu ventilāciju ar augstu temperatūru (virs +60 C grādiem);

24.2312. darba piederumus un aprīkojumu pirts un saunas pakalpojumiem izmanto tikai konkrētajam pakalpojuma saņēmējam un pēc procedūras iznīcina vai dezinficē.

24.24 Uz pirts un saunas pakalpojumiem netiek attiecinātas šo noteikumu 24.23 6. un 24.23 8. apakšpunktā minētās prasības.

24.25 Šo noteikumu 8.3. un 24.237. apakšpunktā minēto informāciju skaistumkopšanas un labsajūtas pakalpojuma sniedzējs uzglabā 30 dienas pēc pakalpojuma sniegšanas atbilstoši normatīvajiem aktiem, kas regulē personas datu apstrādi. Minētā informācija pēc nepieciešamības sniedzama Slimību profilakses un kontroles centram epidemioloģiskās izmeklēšanas nolūkos.

24.26 Skaistumkopšanas un labsajūtas pakalpojumus atļauts sniegt tikai paziņotajā skaistumkopšanas pakalpojumu sniegšanas vietas adresē. Aizliegts sniegt mobilos skaistumkopšanas pakalpojumus, izbraucot pie klienta, un sniegt pakalpojumus mājas apstākļos.

24.27 Šajā nodaļā noteikto prasību ievērošanu kontrolē Veselības inspekcija, Valsts policija un pašvaldību policija. Šajā nodaļā noteikto prasību ievērošanu par maksimāli noteikto apmeklētāju skaitu, individuālo aizsardzības līdzekļu atbilstošu lietošanu, kā arī skaistumkopšanas un labsajūtas pakalpojumu sniedzēja paškontroles lapu esību ir tiesīgs kontrolēt arī Patērētāju tiesību aizsardzības centrs."

5. Svītrot 38.29 punktu.

6. Izteikt 97. punktu šādā redakcijā:

"97. Uz friziera, manikīra, pedikīra un podologa pakalpojumu sniedzējiem šo noteikumu 38.34 2. punktā minētās prasības par vakcinācijas, pārslimošanas vai testēšanas fakta apliecinājumu netiek piemērotas līdz 2021. gada 1. septembrim."

Ministru prezidents A. K. Kariņš

Ministrs J.Vitenbergs